Jelasin soal 27 Méi  dalam bahasa sunda dong

27 Méi nyaéta poé ka-147 dina sataun (ka-148 dina taun kabisat) dina kalénder Gregorian, sésana 218 poé.

1199 – John distrénan minangka Raja Inggris.

1257 – Richard ti Cornwall, jeung pamajikanna, Sanchia ti Provence, diistrénan jadi raja jeung ratu di Katédral Aachen, Jérman.

1644 – Bupati Manchu, Dorgon, ngéléhkeun pamingpin pangbarontak, Li Zicheng ti Dinasti Shun dina Patempuran Shanhai Pass, méré jalan ka urang Manchuria pikeun asup tur nalukkeun puseur nagri Béijing.

1703 – Tsar Peter Agung ngadegkeun Kota Saint Petersburg (Leningrad).

1798 – Patempuran Oulart Hill lumangsung di Wexford, Irlandia; Pangbarontak Irlandia ngéléhkeun sarta nelasan sadétasemén milisi.

1799 – Perang Koalisi Kadua: Pasukan Austria ngéléhkeun Perancis di Winterthur, Swiss.

1860 – Giuseppe Garibaldi ngamimitian nyerang Palermo, Sisilia, minangka bagéan tina pangahijian Italia.

1883 – Alexander III diistrénan minangka Tsar Rusia.

1896 – Tornado F4 narajang St. Louis, Missouri jeung St. Louis Wétan, Illinois, nelasan saheunteuna 255 jalma.

1905 – Perang Rusia-Jepang: Patempuran Tsushima dimimitian.

1919 – Pasawat NC-4 anjog ka Lisboa sabada ngaréngsékeun pangapungan trans-atlantik nu munggaran.

1927 – Pausahaan Motor Ford ngareureuhkeun pabrik modél T Ford sarta mimiti ngawangun pabrik keur nieun Ford modél A.

1930 – Adegan Chrysler, 1.046 kaki (319 m), di Kota New York, pangjangkungna adegan mangsa harita, dibuka pikeun umum.

1933 – Walt Disney medalkeun kartun Tilu Babi Leutik.

1937 – Di California, Jambatan Golden Gate dibuka pikeun liliwatan nu laleumpang, muka jalur penting antara San Fransisco jeung Marin County, California.

1940 – Perang Dunia II: Dina pangbantéyan Le Paradis, 99 soldadu ti Résimén Karajaan Norfolk ditarelasan sabada nyarerah ka pasukan Jérman; dua salamet.

1941 – Perang Dunia II: Kapal perang Jérman, Bismarck, tilelep di Atlantik Kalér, nelasan ampir kana 2.100 urangna.

1942 – Perang Dunia II: Dina Operasi Anthropoid, pamingpin Nazi, Reinhard Heydrich tatu parna di Praha; manéhna maot dalapan poé ti harita.

1960 – Di Turki, hiji kudéta militer nyingkirkeun Présidén Celal Bayar sarta sakabéh pamaréntah démokratik.

1971 – Pasukan Pakistan nelasan leuwih ti 200 urang Béngal dina pangbantéyan Bagbati.

1977 – Sex Pistols medalkeun "God Save the Queen", micu kontrovérsi sarta antukna lagu éta dilarang ku BBC.

1980 – Pasukan angkatan darat jeung laut Koréa Kidul ngarebut Kota Gwangju ti milisi sipil, nelasan saheunteuna 207 urang.

1984 – Kanal Danube-Laut Hideung dibuka, sabada diwangun ti taun 1950.

1995 – Aktor Christopher Reeve lumpuh ti beuheung ka handap sabada labuh tina kuda di Culpeper, Virginia.

1996 – Perang Chéchnya Kahiji: Présiden Rusia Boris Yeltsin nepungan pajuang Chéchnya pikeun kali kahijina sarta nyawalakeun ngareureuhan perang.

1997 – Tornado Texas Tengah narajang, anakan jadi sababaraha tornado di Texas Tengah, kaasup nu kakuatanna F5 nu nelasan 27 urang di Jarrell.

1998 – Michael Fortier dihukum 12 taun panjara sarta dénda $200.000 alatan heunteu ngingetan pihak nu ngawenang ngeunaan plot téroris pangeboman Kota Oklahoma.

2001 – Anggota separatis Islam Abu Sayyaf nyandera dua puluh sandera di Pulo Palawan, Philipina; krisis sandera éta heunteu réngsé nepi ka bulan Juni 2002.

2006 – Lini 6,4 Mw di Yogyakarta ngoyagkeun Jawa Tengah, ngakibatkeun leuwih ti 5.700 urang maraot sarta 37.000 taratu.

2016 – Barack Obama jadi présidén AS nu munggaran nu nganjang ka Taman Pangéngéling Perdaméyan Hiroshima sarta patepung jeung Hibakusha (urang Jepang nu nandangan akibat tina pangeboman Hiroshima).